Metalicitet
U astronomiji i fizikalnoj kosmologiji, metalicitet ili Z, je proporcija materije koja sačinjava hemijske elemente zvijezda ili drugih astronomskih objekata, isključujujući njihov vodik (X) i helij (Y). Većina fizičke materije u svemiru je u obliku  vodika i helija, tako da astronomi povoljno koriste krovni pojam "metali" kada ukazuju na sve ostale elemente. Na primjer, zvijezde ili maglice koje su relativno bogate ugljikom, dušikom, kisikom, i neonom će biti "bogate metalom" u astrofizičkim pojmovima, čak iako su ovi elementi nemetali u hemiji. Ovaj izraz se ne treba miješati sa uobičajenom definicijom čvrstih metala.